ഗ്രമാറ്റിക്ക ഗ്രന്ഥോണിക്ക

അർണ്ണോസ് പാതിരി രചിച്ച, മലയാളലിപിയിലുള്ള ഒരു സംസ്കൃതവ്യാകരണ ഗ്രന്ഥമാണ് ഗ്രമാറ്റിക്ക ഗ്രന്ഥോണിക്കhttp://belgianindology.blogs.lalibre.be/archive/2010/06/14/hanxleden.html. കേരളത്തിൽ വെച്ച് എഴുതിയ ഈ ഗ്രന്ഥം കൈയ്യെഴുത്ത് പ്രതിയായാണ് ലഭ്യമായിരുന്നത്.  രചനാ കാലഘട്ടം 1730-1732 ആണെന്ന് കരുതപ്പെടുന്നു. പൗളിനോസ് പാതിരി 1790 ഓടെ ഈ കൈയ്യെഴുത്തു പ്രതി റോമിലേക്ക് കൊണ്ടു പോയി. റോമിലെ പ്രൊപ്പഗാൻഡാ കോളേജിൽ സൂക്ഷിച്ചിരുന്ന ഈ കൃതി പിന്നീട് അപ്രത്യക്ഷമായി, പാശ്ചാത്യലോകത്ത് സംസ്കൃതഭാഷാ പഠനത്തിനു അവലംബം ആയി ഉപയോഗിച്ചിരുന്ന ഏറ്റവും പഴയ ഗ്രന്ഥങ്ങളിൽ ഒന്നായിരുന്നു ഗ്രമാറ്റിക്ക ഗ്രന്ഥോണിക്ക. 18ആം നൂറ്റാണ്ടിൽ ഈ ഗ്രന്ഥത്തെ അവലംബമാക്കിയ പഠനങ്ങളുടെ ധാരാളം സൂചനകൾ ഉണ്ടെങ്കിലും 19അം നൂറ്റാണ്ടിന്റെ പകുതിയോടെ ഈ കൈയ്യെഴുത്ത് പ്രതി നഷ്ടപ്പെട്ടുhttp://belgianindology.blogs.lalibre.be/archive/2010/06/14/hanxleden.html. 
വീണ്ടെടുപ്പ്
ലുവേയിൻ സർവകലാശാലയിലെ ഭാഷാ ശാസ്ത്ര ചരിത്ര പ്രൊഫസർ മൂൺവാൻഹാളാണ് ഈ അമൂല്യ പുസ്തകം കണ്ടെത്തിയത്. "അച്ചടി മഷി പുരണ്ട ആദ്യ സംസ്കൃത വ്യാകരണ ഗ്രന്ഥം" എന്നാണ് അദ്ദേഹം ഇതിനെ വിശേഷിപ്പിച്ചത്. ഈ കൃതി  പോട്ട്സ്ഡാം സർവകലാശാലയിലെ ഭാഷാശാസ്ത്ര ഗവേഷകരായ  Toon Van Hal, K.U. Leuven എന്നീ രണ്ട് ഗവേഷകർ ചേർന്ന് 2010ൽ ഇറ്റലിയിലെ ഒരു പുരാതന മഠത്തിൽ നിന്ന്  ഗ്രമാറ്റിക്ക ഗ്രന്ഥോണിക്കയുടെ നഷ്ടപ്പെട്ട കൈയ്യെഴുത്ത് പ്രതി കണ്ടെടുത്തുhttp://www.thehindu.com/todays-paper/tp-national/lost-18th-century-sanskrit-grammar-manuscript-by-jesuit-missionary-found-in-italy/article2861815.ece. ഈ കൈയ്യെഴുത്ത് പ്രതി ആധാരമാക്കി Toon Van Hal, Christophe Vielle എന്നിവർ ചേർന്ന് ഗ്രമാറ്റിക്ക ഗ്രന്ഥോണിക്ക  2013 ഏപ്രിൽ മാസത്തിൽ പുനഃപ്രസിദ്ധീകരിച്ചു.മുഴുവൻ മൂലകൃതിയുടെയും ഫോട്ടോകോപ്പിയും ഒരോ പേജിന്റെയും അച്ചടി രൂപവും ചേർത്തിട്ടുണ്ട്. ലത്തീൻ ഭാഷയിലാണ് വ്യാകരണ നിയമങ്ങളും മറ്റും വിശദീകരിച്ചിട്ടുള്ളത്.

അവലംബം

വർഗ്ഗം:സംസ്കൃത വ്യാകരണ ഗ്രന്ഥങ്ങൾ
വർഗ്ഗം:പ്രാചീന ഗ്രന്ഥങ്ങൾ
വർഗ്ഗം:മലയാളം അച്ചടിയുടെ ചരിത്രം